**SAARE MK RATSAORIENTEERUMISE LAHTISED**

**MEISTRIVÕISTLUSED 2017**

**VÕISTLUSJUHEND**

1**. Võistluse toimumise aeg ja koht**

Laupäev,16. september 2016. a. Start kell 12.00 Saare mk. Täpne stardipaik avaldatakse Facebooki ratsaorienteerumise grupi lehel või helistades korraldajale (56490503) nädal enne võistlust. Samuti avaldatakse stardipaik kohalikus ajalehes.

**2. Eesmärk**

Võistluse eesmärgiks on elavdada Eesti ratsaspordielu Eestis üha enam levinud ratsaspordialaga. Anda võimalus osaleda võistlustel ka neile ratsanikele ja hobustele, kellel puudub võimalus harrastada võistlusspordi tasemel takistussõitu, koolisõitu või muud klassikalist ratsaspordiala.

**3. Korraldajad**

Võistlused korraldab Saaremaa Orienteerumisklubi koostöös Karujärve TSK ja MTÜ Saare Ratsakeskusega

**4. Võistluse korraldusest**

Võistlused toimuvad paaridele (kaks ratsanikku ja kaks hobust). Paaride valik vaba. Erandjuhul võimalik võistelda ka üksi.

Toimub VALIKORIENTEERUMISE võistlus. Valikorienteerumise võistlusmäärused leiad facebooki ratsaorienteerumise grupi lehelt või juhendi LISA 1. Distantsi pikkus linnulennult 10-14 km. Kontrollpunktid asuvad reeglina kergesti ligipääsetavates kohtades. Kasutatakse elektroonilise kiipe, mille saab üks võistkonna liige. Võistlejate stardijärjekord loositakse. Start 2-minutiliste intervallidega.

**5. Võistlusmäärustest**

Võisteldakse klassikaliste valikorienteerumise võistlusmääruste järgi. Ratsaorienteerumise

eripärast:

* kontrollpunktis võib ratsanik jalastuda
* distantsi läbimisel võib kasutada vabalt valitud allüüre
* võistleja kukkumine sadulast ei too kaasa sanktsioone
* võistluspaari aeg läheb arvesse ka ühe ratsaniku finišeerumisel juhul, kui teine hobune on võistluse katkestanud tervislikel põhjustel (longe jne), mitte üleväsimuse tõttu.
* peale finšeerimist kontrollitakse hobuse pulssi veterinaari poolt (kantakse lõpp-protokolli, kuid pulsi ülempiir ei ole määratud). Antud punkt ei ole fikseeritud, vaid sõltub veterinaari võimalustest.
* auhinnalisele kohale jõudes autasustatakse mõlemat sportlast ja hobuseid ka ühe paarilise katkestamise korral.

**6. Osavõtjad**

Võistlus on avatud kõikidele võistlejatele ja hobustele. Ühe hobusega tohib startida vaid üks võistleja.

Osavõtjate riietus:

Võistlejatel on kohustuslik kanda ratsutamiskiivrit, ratsapiits takistussõidu pikkuses ja kannused on lubatud. Kuni 16. a sportlastel kohustuslik turvavest.

Riietus vaba, kuid soliidne.

**7. Osavõtumaks.**

5 eurot iga võistleja

**8. Võistlustele registreerumine**

Võistlustel osalevatel võistlejatel palume registreerumisel märkida võistleja nimi,

hobuse nimi, tõug, vanus. Eelregistreerumine, mida kiiremini, seda parem, Aivar Kallasele [aivar.kallas@gmail.com](mailto:aivar.kallas@gmail.com) või 56490503 vajalik kaartide trükkimiseks ja toitlustamise korraldamiseks.

**9. Autasustamine**

Võitjaid autasustatakse diplomi ja esemelise auhinnaga, hobust rosetiga.

**10. Muud küsimused lahendab ja annab informatsiooni**

Hobuste ja võistlejate majutamine, toitlustamine, võistluspartneri leidmine jne.

Aivar Kallas

56490503

LISA 1

**Reeglid valikorienteerumise võistluste korraldamiseks.**

1 Mõiste

1.1 Võistluse eesmärk on kontrollaja jooksul koguda võimalikult palju punkte maastikul paiknevate kontrollpunktide (KP) läbimisest.

1.2 KP-de läbimise järjekord on vaba.

2 Tulemuste arvestamine

2.1 Paremusjärjestus esitatakse kogutud punktisumma järgi. Võrdsete punktide korral saavutab kõrgema koha võistluse varem lõpetanud võistleja.

2.2 Kontrollaja ületamist trahvitakse punktide mahaarvamisega: kuni 1 min hilinemist -1 punkt, iga täisminuti ületamisest lisaks 1 punkt**. Saare mk lahtiste MV-te kontrollaeg on 1 tund**

2.3 Iga KP eest saab punkte vaid ühe korra.

3 Rada

3.1 Rada esitatakse kaardil ühendusjoonteta kontrollpunktisõõride kogumina.

Start ja finiš näidatakse vastavate rajasümbolitega.

3.2 KP-de väärtus võib olla kõigil KP-del võrdne või keerukusest ning kaugusest sõltuvalt erinev. Erinevate väärtuste puhul vastab väärtus KP tunnusnumbri kümnelisele kohale või esitatakse tunnusnumbrile järgneva arvuna.

3.3 KP-de väärtus võib olla 1, 2, 3 jne punkti.

3.4 Lihtsate määrangute korral võib KP-de legende mitte esitada.

3.5 Rada tuleb planeerida nii, et kontrollaja jooksul läbib pikima raja parim võistleja ligikaudu kõik kontrollpunktid.

4 Start

4.1 **Saare mk lahtistel MV-l starditakse paarides.**